༧དགུན་ཕྱུར།༼འཐུལ་ཕྱུར༽ས་ཆ་ལ་ལས་མགོ་ཞུ་ཡང་ཟེར་སྲོལ་ཡོད་པ་དང་།ནག་ཆུའི་ནུབ་རྒྱུད་འབྲོག་པ་ཚོས་དགུན་ཁའི་དུས་ལ་ཕྱུར་བ་རྣམས་སྒྱེ་མོ་ཞིག་ཏུ་བླུགས་ནས་འཁྱགས་སྐམ་དུ་བཏང་བས།རྩམ་པ་ལྟར་དཀར་ཞིང་ཞིབ་པ་ཞིག་ཏུ་རང་བཞིན་འབྱུང་གི་ཡོད་ཅིང་།དེར་འཐུལ་ཕྱུར་ཡང་ཟེར་སྲོལ་ཡོད་དེ་རྒྱུ་མཚན་ནི་འཁྱགས་སྐམ་བཏང་བའི་བརྒྱུད་རིམ་ནང་རང་བཞིན་དུ་ཞིབ་མོར་འཐུལ་བ་ཡིན་སྟབས་དེ་ལྟར་ཐོགས་པ་དང་།ཕྱུར་བ་དེ་ནི་ཐུད་བརྫི་བའི་རྒྱུ་ཆ་ལེགས་ཤོས་ཤིག་ཡིན་པས་འཐུལ་ཕྱུར་གྱི་ཐུད་ཅེས་ཐུད་དར་ཁྱབ་ཆེ་བའི་བྱང་འབྲོག་གི་ནུབ་རྒྱུད་ས་ཆ་ཁག་ཏུ་སྐད་གྲགས་ཆེན་པོ་ཡོད།